APSTIPRINU

Rīgas Jauno tehniķu centrs

direktore R.Šmitiņa \_\_\_\_\_\_\_\_\_\_\_\_\_\_\_\_

2016. gada \_\_\_. \_\_\_\_\_\_\_\_\_\_\_\_\_\_\_\_\_\_\_\_

Z.V.

Datorgrafikas izstāde-konkurss **“Es mīlu Latviju”**

**NOLIKUMS**

1. **Mērķi un uzdevumi**
2. Attīstīt bērnu un jauniešu radošo fantāziju un praktiskā darba iemaņas.
3. Sekmēt skolēnu radošās domāšanas attīstību un radīt iespēju pilnveidot savas prasmes radošajās industrijās, īpaši datorgrafikā.
4. Veicināt bērnu un jauniešu interesi par valsts vēsturi, audzināt patriotismu, tuvojoties Latvijas valsts simtgadei, kuru svinēsim 2018. gadā. Dalība datorgrafikas izstādē-konkursā “Es mīlu Latviju” (turpmāk – Izstāde)- tā ir iespēja:
	1. pievērsties valsts vēstures izpētei, godināt valsts dibinātājus,
	2. izcelt Latvijas dabas skaistumu un kultūras daudzveidību,
	3. cildināt Latvijas cilvēku talantus, izcilību un sasniegumus,
	4. apzināties sevi, savu ģimeni, valsti – šeit un tagad.
5. **Organizatori**
6. Izstādi organizē Rīgas Jauno tehniķu centrs (turpmāk – RJTC) sadarbībā ar Rīgas domes Izglītības, kultūras un sporta departamenta Sporta un jaunatnes pārvaldi (turpmāk – Pārvalde).

**III. Dalībnieki**

1. Vispārējās, interešu, privāto izglītības iestāžu, mākslas skolu bērni un jaunieši no 7 līdz 25 gadu vecumam (turpmāk – Dalībnieki) trijās vecuma grupās:
	1. 1. grupa: 7 – 12 gadi;
	2. 2. grupa: 13 – 17 gadi;
	3. 3. grupa: 18 – 25 gadi.

**IV. Izstādes nosacījumi**

1. Sava darba veidošanā Dalībnieki drīkst izmantot jebkuru attēlu apstrādes programmu.
2. Darba izmērs – A3. Izmantojamā tehnika datorgrafika, fotokolāža.
3. Dalībnieki, veidojot darbus, nedrīkst izmantot jau gatavus cita autora attēlus, zīmējumus un fotogrāfijas.
4. Darbi nedrīkst būt ierāmēti.
5. Viens Dalībnieks drīkst iesniegt ne vairāk kā 3 darbus.

**V. Darbu iesniegšana, noformēšana**

1. Darbus iesniedz:
	1. līdz 2016.gada 7.novembrim RJTC Bauskas ielā 88, Rīgā vai atsūta pa pastu līdz 2016.gada 3.novembrim (pasta zīmogs) Bauskas iela 88, Rīga, LV-1004 ar norādi: datorgrafikas izstādei “Es mīlu Latviju”,
	2. līdz 2016.gada 7.novembrim jānosūta elektroniski uz e-pastu: rjtc@riga.lv kopīgo dalībnieku sarakstu no vienas mācību iestādes, ar norādi - datorgrafikas izstādei (pielikums) un jāpievieno iesniedzot darbus.
2. Darbu labajā apakšējā stūrī jābūt piestiprinātai datorrakstā sagatavotai vizītkartei pēc parauga:

|  |
| --- |
| **Autora vārds, uzvārds**gadi (vecuma grupa)Darba nosaukumsIzglītības iestādeSkolotāja vārds, uzvārds |

**VI. Izstāde**

1. Labāko darbu izstāde apskatāma RJTC Bauskas ielā, Rīgā no 2016.gada 14.novembra līdz 8.decembrim no plkst. 12.00 līdz 20.00. Izstāde slēgta svētdienās.

**VII. Darbu vērtēšanas žūrija, kritēriji**

1. Darbus vērtē RJTC administrācijas izveidota žūrija 3 cilvēku sastāvā. Žūrijā ietilpst pārstāvji no Latvijas Mākslinieku savienības un RJTC.
2. Vērtēšanas kritēriji:
	1. idejas oriģinalitāte,
	2. kompozīcija un krāsu saskaņa,
	3. tehnikas sarežģītības pakāpe un kvalitāte,
	4. atbilstība darba tematikai.

**VIII. Apbalvošana, izstādes noslēgums**

1. Dalībnieku apbalvošana notiks Izstādes noslēgumā 2016.gada 8.decembrī plkst. 16.00 RJTC telpās. Laureāti visās vecuma grupās saņems diplomus un balvas, pārējie Dalībnieki saņems pateicības par piedalīšanos.

**IX. Darbu izņemšana**

1. Iesniegtos darbus var saņemt atpakaļ darba dienās vienu mēnesi pēc Izstādes slēgšanas.
2. Darbi pa pastu atpakaļ netiks sūtīti.
3. Neizņemtie darbi tiks ievietoti RJTC izstāžu galerijas fondā.

**X. Citi noteikumi**

1. Izglītības iestāde nodrošina Latvijas Republikas Ministru kabineta noteikumu Nr.1338 “Kārtība, kādā nodrošināma izglītojamo drošība izglītības iestādēs un to organizētajos pasākumos” prasības.
2. Sacensību organizatori nodrošina Fizisko personu datu aizsardzības likuma prasības.
3. Interesējošus jautājumus par Izstādes norisi var uzdot RJTC datorgrafikas skolotājai G.Andersonei, zvanot pa tālruni 29102587, rakstot elektroniski uz e-pastu: gandersone@gmail.com, vai uz e-pastu: rjtc@riga.lv.

Andersone 29102587

|  |  |
| --- | --- |
| SASKAŅOTSRīgas Interešu izglītības metodiskā centra tehniskās jaunrades metodiķis E.Zīverts elektroniski akceptēja 2016.gada 1.septembrī | SASKAŅOTS Rīgas domes Izglītības, kultūras un sporta departamenta Sporta un jaunatnes pārvaldes priekšniece D.Vīksna\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Rīgā, 2016.gada \_\_\_.\_\_\_\_\_\_\_\_\_\_\_\_\_\_\_ |

Pielikums

Datorgrafikas izstādes-konkursa **“Es mīlu Latviju”**

nolikumam

PIETEIKUMS

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Izglītības iestādes nosaukums

|  |  |  |  |  |
| --- | --- | --- | --- | --- |
| **Nr.** | **Dalībnieka****vārds, uzvārds** | **Gadi** | **Darba nosaukums** | **Skolotāja****vārds , uzvārds, kontakttālrunis,****e-pasta adrese** |
|  |  |  |  |  |
|  |  |  |  |  |
|  |  |  |  |  |

Pieteikumu sagatavoja (vārds, uzvārds) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tālrunis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2016.gada \_\_\_. \_\_\_\_\_\_\_\_\_\_\_\_\_\_\_\_\_\_\_\_\_\_

Kontaktinformācija

Gunta Andersone 29102587